text: Sydbank fjerner kasser og opsætter automater 
  14 juni 2015 kl. 13.25
  57 af Sydbanks filialer bliver kasseløse. Kunder vil i fremtiden møde en automat frem for en bankansat, skriver DR Syd
  Sydbank er nemlig ved at indføre et nyt system i en række filialer, der skal gøre det muligt at hæve og indsætte penge på kontoen via en automat i stedet for ved kassen.
  Det nye system betyder, at 57 af Sydbanks filialer vil blive kasseløse.
  Det sker fordi, der over en årrække har været et fald i efterspørgslen efter kontanter, fortæller Jan Svarre, der er bankdirektør i Sydbank.
  - Antallet af kassetransaktioner er faldet med 75 procent i de seneste fem år. Men der er stadig en andel af vores privatkunder- og erhvervskunder, der ønsker adgang til udbetaling, indbetalinger og valuta. Og til de kunder, der har det behov, der har vi fået lavet et enkelt og effektivt setup, siger Jan Svarre til DR Syd.
  